1. חניית JD בהנגר הגדול: כזכור אישרנו לקבוצת אלי ליברטי לאכסן את המטוס שלו בהנגר הקטן. כתוצאה העברנו את ה JD להנגר הגדול. מאז חלו השינויים הבאים: AC חוזר לפעילות (היה מפורק תקופה ארוכה), JC הושמש וחזר לפעילות, רכשנו דאון TWIN נוסף האמור להגיע בקרוב, ואייל שמש עומד לפני רכישת דאון פרטי. המשמעות היא חזרה למצב של צפיפות בהנגרים. במצב זה לא נוכל להמשיך ולאחסן את המטוס של קבוצת ליברטי אצלנו. סוכם כי אמנון ידבר עם אלי להכינו למצב המתפתח.
2. תשלומים לעיט: עיט מבקשת תשלום חדשי של 1,500 ₪ פלוס מע"מ תמורת שירותי הפעלת המנחת (הנושא עלה בישיבת הוועד הקודמת). על פי הערכת העלות בפועל שנשאנו בה כשהיינו בעלי רישיון הפעלה, וחישובים שלנו, התשלום החודשי צריך לעמוד על 500 ₪ בלבד. שחר ימשיך במו"מ מול אלי.
3. תור דאונים: האירועים האחרונים בשדה, במיוחד בימים של תנאים טובים, הביאו את החברים והוועד למסקנה שחובה למסד נוהל משופר בנושא תור הדאונים. על סמך הצעתו של איל המבוססת על הניסיון שנצבר במגידו, ועל סמך דעות מגוונות שהגיעו במיילים מחברים רבים החליט הוועד לאמץ מתכונת חדשה כמפורט בנספח לסיכום הישיבה. מתכונת זאת תפעל בימים הקרובים ועד לסוף העונה. מועד שבו נבחן את יתרונותיה וחסרונותיה ונחליט האם לאמצה כנוהל קבוע או לעדכנה בהתאם לממצאים.
4. קורס מדריכים: יש במועדון חוסר גדול במדריכים, ויש פוטנציאל לא רע למדריכים נוספים מתוך חברי המועדון היותר וותיקים. שחר מעלה הצעה להשתתפות חלקית של המועדון בהוצאות הקורס. סוכם כי נברר מה העלות הצפויה לחניך בקורס מדריכים כולל רישיונות ואגרות, ובהתאם נציע השתתפות בתשלום למי שיסיים את ההכשרה ויקבל רישיון הדרכה.
5. התנעות מנוע: באירוע של התנעת מנוע של דאון ממונע נגרם נזק לדאון שעמד מאחוריו. על כל הטייסים הממונעים, מטוסים גוררים ודאונים ממונעים להקפיד הקפדה יתרה שהאזור אחרי המנוע פנוי מבני אדם ורכוש שיכולים להיפגע, ובכלל זה לא להתניע לכוון הנגרים פתוחים, כלי טיס קרובים וכו'.
6. בעלי תפקידים: התקבלה החלטה להרחיב את מעגל בעלי התפקידים על מנת לשפר את תפקוד המועדון והן בכדי להקל על בעלי התפקידים הקיימים להם משימות רבות. שחר יכין רשימה ונפנה לחברים בהתאם.